I. Des del punt de vista formal el Projecte de decret –pel qual s'ordenen els serveis d'atenció continuada i d'urgència en l'àmbit de l'atenció primària de salut a la ciutat de Barcelona– s'ha d'ajustar a les exigències previstes en el capítol quart del títol tercer de la Llei 13/1989 de 14 de desembre d'organització procediment i règim jurídic de l'Administració de la Generalitat.
D'acord amb això la proposta ha estat elaborada pel centre directiu corresponent en aquest cas el Servei Català de la Salut que el Departament de Sanitat i Seguretat Social ha fet seva amb la qual cosa s'ha donat compliment a l'article 63.1 de l'esmentada llei; la proposta va acompanyada d'una memòria explicativa del marc normatiu en el qual s'insereix el projecte i conté també una justificació de l'oportunitat i l'adequació de les mesures proposades.
S'ha adjuntat igualment un estudi del cost que es deriva de la reordenació dels serveis d'atenció continuada i d'urgències.
Des d'aquest punt de vista econòmic convé remarcar que a curt termini es preveu una disminució total en el capítol I del pressupost de 205.531.016 pessetes i que a mig-llarg termini es preveu que continuï disminuint en 349.661.946 pessetes més.
Amb aquests informes s'ha donat compliment al mandat de l'article 63.3 de la Llei 13/1989.
El projecte va ser sotmès a la consideració de les entitats següents: Consell de Col·legis de Metges de Catalunya Consell de Col·legis de Diplomats en Infermeria de Catalunya Coordinadora d'Usuaris de la Sanitat Organització de Consumidors i Usuaris de Catalunya Unió de Consumidors de Catalunya Comissió Obrera Nacional de Catalunya-CC.OO Unió General de Treballadors de Catalunya USTEC/CATAC CEMSATSE –Sector facultatius CEMATSE– Sector Infermeria CESI/CSIF Associació Sindical d'Urgències Sanitàries de Catalunya Unió Sindical Obrera de Catalunya.
Amb aquest tràmit s'ha donat compliment al d'audiència previst a l'article 64 de la Llei 13/1989 i s'han presentat algunes al·legacions que si bé han estat ponderades pels serveis jurídics no han estat ateses.
L'article 65.1 de l'esmentada Llei 13/1989 preveu que les propostes de disposició general han d'ésser sotmeses a informe dels serveis jurídics del Departament; aquesta exigència s'ha complimentat amb un informe de data 1 de juny de 1994.
El conseller de Sanitat i Seguretat Social sotmet el projecte a aquesta Comissió Jurídica Assessora a l'empara de l'article 3.3.a) del Decret legislatiu 1/1991 de 25 de març per la qual cosa es parteix de la base que no es tracta d'un projecte de decret que es dicti en execució directa de cap llei.
Amb caràcter previ la primera qüestió que cal examinar és l'habilitació per aprovar l'esmentada disposició.
L'objecte del Decret és el d'ordenar els serveis d'atenció continuada i d'urgències en l'àmbit de l'atenció primària de salut a la ciutat de Barcelona (art. 1).
Si es compara aquest precepte amb el contingut en la disposició addicional 1 resulta evident que el que pretén és substituir a la ciutat de Barcelona el Servei Especial d'Urgències per una altra el d'atenció continuada i d'urgència que es considera que serà millor.
Es tracta per tant a primer cop d'ull de l'exercici de la potestat d'organització de l'administració que està implícita en la titularitat de tota competència.
En el present cas és indiscutible la competència en matèria sanitària (art. 17.5 EA); sense que per altra banda l'àmbit material del Projecte de decret hagi estat objecte de regulació per cap llei.
Des d'aquesta perspectiva no hi hauria cap dificultat pel que fa a l'habilitació del Decret considerada com a norma d'organització.
No obstant això n'hi ha una altra que ens sembla més adequada.
Hem vist que l'objecte del Decret s'ha d'inscriure dins de l'àmbit de l'atenció primària –i per tant s'ha de considerar que constitueix un desenvolupament encara que molt específic d'aquest àmbit–.
Des d'aquesta perspectiva i si es té en compte que l'atenció primària constitueix una de les finalitats principals del Servei Català de la Salut segons la Llei 15/1990 de 9 de juliol d'ordenació sanitària de Catalunya (art. 8) es pot considerar que l'habilitació es troba en la disposició final tercera de l'esmentada Llei que autoritza al Consell Executiu perquè dicti les normes de caràcter general i reglamentari necessàries per a desenvolupar i aplicar aquesta Llei.
Pel que fa al contingut del projecte hem de dir que es tracta d'un text molt breu de quatre articles quatre disposicions addicionals i dues de finals.
Amb el present Decret es pretén regular una matèria especialment important en l'àmbit de la ciutat de Barcelona en el qual s'ha comprovat la insuficiència i molt especialment els alts costos del Servei Especial d'Urgències ateses especialment les característiques sòcio-demogràfiques del municipi.
Totes les qüestions relacionades amb l'atenció primària resulten molt importants ja que constitueix el primer graó d'accés del ciutadà a l'assistència sanitària integrada per l'atenció preventiva curativa rehabilitadora i la promoció de la salut de la comunitat (art. 1.
Decret 84/1985 de 21 de març de mesures per a la reforma de l'atenció primària de salut).
L'article 2 regula els criteris d'ordenació de l'atenció continuada i d'urgències criteris que no plantegen cap problema jurídic atès que s'ajusten als generals previstos en la Llei 19/1990 d'ordenació sanitària.
L'article 3 estableix les diverses modalitats d'atenció continuada i d'urgències i en aquest sentit preveu l'atenció continuada en els centres en els domicilis d'una manera programada i espontània i les urgències per a l'atenció immediata.
Tampoc no planteja cap qüestió llevat la constatació que el seu contingut lliga amb les previsions del Reglament marc de funcionament dels equips d'atenció primària (Ordre de 6 de maig de 1990).
L'article 4 tampoc no dóna lloc a cap consideració ja que conté una remissió a les diverses formes de gestió previstes en l'article 7.2 de la Llei 15/1990 d'ordenació sanitària de Catalunya és a dir la gestió directa mitjançant concert convenis etc.
Les disposicions addicionals 1 i 2 regulen la supressió del Servei Especial d'Urgències i declaren a extingir les places d'aquest servei en l'àmbit de la ciutat de Barcelona.
Les disposicions addicionals 3 i 4 regulen la situació del personal amb plaça en propietat al servei especial d'urgències.
Respecte del personal facultatiu i sanitari no facultatiu es preveu que passin a prestar serveis d'atenció continuada amb anàloga categoria i respecte als drets econòmics; i pel que fa al personal no sanitari se li adjudicarà un nou lloc de treball d'acord amb la mobilitat funcional establerta legalment i respectant els drets econòmics.
Per acabar dues observacions: una en relació a l'habilitació a favor del conseller de Sanitat i Seguretat Social prevista en la disposició final 1 que haurà de quedar limitada a les mesures que facin possible l'aplicació del decret i l'altra que el text ha d'anar precedit en aquest cas de l'explicitació de que s'ha dictat "d'acord" amb el dictamen de la Comissió (art. 18 Decret 127/1991 de 17 de juny).
S'emet informe favorable en relació amb el projecte de decret pel qual s'ordenen els serveis d'atenció continuada i d'urgència en l'àmbit de l'atenció primària de salut a la ciutat de Barcelona.